turjo4nis/wikipedia-bn-dump-20250701 huggingface dataset:
মুহাম্মদ আল রুবাই

মুহাম্মদ আল রুবাই আল ইয়ামি (, ; জন্ম: ১৪ আগস্ট ১৯৯৭; মুহাম্মদ আল রুবাই নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল আহলি এবং সৌদি আরব অনূর্ধ্ব-২৩ দলের হয়ে গোলরক্ষক হিসেবে খেলেন।

২০১৬ সালে, আল রুবাই সৌদি আরব অনূর্ধ্ব-১৯ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। তিনি ২০২০ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ২ ম্যাচে অংশগ্রহণ করেছেন। তিনি সৌদি আরবের হয়ে ২০১৯ এএফসি এশিয়ান কাপে অংশগ্রহণ করেছেন।

প্রারম্ভিক জীবন
মুহাম্মদ আল রুবাই আল ইয়ামি ১৯৯৭ সালের ১৪ই আগস্ট তারিখে সৌদি আরবের জেদ্দায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
আল রুবাই জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত সৌদি আরব অনূর্ধ্ব-২৩ দলে স্থান পেয়েছেন।

তথ্যসূত্র

বহিঃসংযোগ
 
 
 
 
 

১৯৯৭-এ জন্ম
জীবিত ব্যক্তি
সৌদি আরবের আন্তর্জাতিক ফুটবলার
সৌদি ফুটবলার
ফুটবল গোলরক্ষক
২০১৯ এএফসি এশিয়ান কাপের খেলোয়াড়
সৌদি পেশাদার লিগের খেলোয়াড়
সৌদি আরবের আন্তর্জাতিক যুব ফুটবলার
২০২০ গ্রীষ্মকালীন অলিম্পিকের ফুটবলার
জেদ্দার ক্রীড়াব্যক্তি
২০২২ ফিফা বিশ্বকাপের খেলোয়াড়
সৌদি প্রথম বিভাগ লিগের খেলোয়াড়
আল হিলাল সৌদি ফুটবল ক্লাবের খেলোয়াড়
পুরুষ ফুটবল গোলরক্ষক
২০২৩ এএফসি এশিয়ান কাপের খেলোয়াড়
আল উখলুদ ফুটবল ক্লাবের খেলোয়াড়
স্নায়ুচিকিৎসাবিজ্ঞান

স্নায়ুচিকিৎসাবিজ্ঞান () হল চিকিৎসাবিজ্ঞানের একটি শাখা যেখানে স্নায়ুতন্ত্রের বিভিন্ন সমস্যা, বৈকল্য বা রোগ নিয়ে অধ্যয়ন করা হয়। এই শাস্ত্রে কেন্দ্রীয় ও প্রান্তীয় স্নায়ুতন্ত্র, সেগুলির উপবিভাগগুলি (স্বয়ংক্রিয় ও কায়িক স্নায়ুতন্ত্র) এবং এগুলির সাথে সংশ্লিষ্ট আবরণী, রক্তবাহ ও কার্যসম্পাদক কলা যেমন পেশীর সব ধরনের চিকিৎসনীয় অবস্থা বা রোগনির্ণয় সম্পর্কিত বিষয়গুলি অধ্যয়ন করা হয়। স্নায়ুচিকিৎসার চর্চা বহুলাংশে স্নায়ুবিজ্ঞান শাস্ত্রটির উপরে নির্ভরশীল, যাতে স্নায়ুতন্ত্রের বৈজ্ঞানিক অধ্যয়ন করা হয়।

একজন স্নায়ুচিকিৎসক বা স্নায়ুচিকিৎসাবিদ এমন একজন চিকিৎসক যিনি স্নায়ুচিকিৎসাবিজ্ঞান বিষয়ে বিশেষায়িত উচ্চশিক্ষা লাভ করেছেন এবং যিনি স্নায়বিক বৈকল্য ও রোগগুলি তদন্ত করা, নির্ণয় করা ও এগুলির চিকিৎসা করার ব্যাপারে বিশেষ প্রশিক্ষণ লাভ করেছেন। স্নায়ুচিকিৎসাবিদেরা পক্ষাঘাত, মৃগীরোগ বা খিঁচুনি, নড়ন বা চলন রোগ যেমন পার্কিনসনের রোগ, স্বতঃঅনাক্রম্য স্নায়বিক বৈকল্য যেমন বহুগুণিতক কঠিনীভবন, মাথাব্যথামূলক রোগ যেমন মাইগ্রেন এবং চিত্তভ্রংশ যেমন আলৎসহাইমারের রোগসহ আরও বহু বিভিন্ন রোগের চিকিৎসা করে থাকেন। অধিকন্তু তাঁরা রোগীভিত্তিক গবেষণা, রোগীভিত্তিক পরীক্ষণ এবং মৌলিক বা অনুবাদমূলক গবেষণায় জড়িত থাকতে পারেন। স্নায়ুচিকিৎসাবিজ্ঞান কোনও শল্যশাস্ত্র নয়, স্নায়ুবিষয়ক বিশেষ শল্যচিকিৎসা শাস্ত্রটির নাম স্নায়ুশল্যবিজ্ঞান।

তথ্যসূত্র

স্নায়ুচিকিৎসাবিজ্ঞান
নজরুল ইসলাম রিতু

নজরুল ইসলাম রিতু (জন্ম ১৫ জুন ১৯৭৯) একজন বাংলাদেশী আন্দোলন কর্মী এবং রাজনীতিবিদ। তিনি ত্রিলোচনপুরে ১৫ জুন ১৯৭৯ সালে জন্মগ্রহণ করেন। তিনি বাংলাদেশের প্রথম তৃতীয় লিঙ্গের (হিজড়া) নির্বাচিত ইউনিয়ন পরিষদ চেয়ারম্যান। তিনি ঝিনাইদহের ত্রিলোচনপুরে থাকেন। স্থানীয়দের মাঝে তিনি ঋতু হিজড়া নামে পরিচিত।

জীবন এবং কর্মজীবন 
নজরুল ইসলাম ঋতুর জন্ম যদিও ত্রিলোচনপুরে, কিন্তু যখন তার বয়স পাঁচ, তখন তাকে পালিয়ে যেতে হয় গ্রাম ছেড়ে শহরে। পরে তিনি ঢাকার ডেমরা থানায় অবস্থিত একটি হিজড়া কেন্দ্রে আশ্রয় নেন প্রায় ২৫ বছর। যখন তার বয়স ত্রিশের কাছাকাছি, তখন তিনি আবার ফিরে আসেন প্রিয় জন্মভূমি  ত্রিলোচনপুরে সেবার জন্য এবং তার দাতব্য ও সহায়তামূলক কাজের জন্য পরিচিতি লাভ করে, যার মধ্যে উল্লেখযোগ্য হল স্থানীয় কয়েকটি হিন্দু মন্দিরে অনুদান এবং দুটি নতুন মসজিদ নির্মাণে সহায়তাকরণ। রিতু ২০২০ সালে ঝিনাইদহ জেলা থেকে তার রাজনৈতিক জীবন শুরু করেন, এবং "দুর্নীতি নির্মূল এবং মাদকের আতঙ্ক নির্মূল করার" প্রতিশ্রুতি দেন। তিনি নির্বাচনে স্বতন্ত্র হিসেবে প্রতিদ্বন্দ্বিতা করেন এবং ক্ষমতাসীন আওয়ামী লীগ সমর্থিত তার প্রতিপক্ষ নজরুল ইসলাম সানাকে ২:১ অনুপাতের বিপুলসংখ্যক ভোটে পরাজিত করে জয়লাভ করেন।

উন্নয়ন পরিকল্পনা 
 ইউপি তে হাসপাতাল করা।
 গ্রামের রাস্তাঘাট উন্নয়ন কাজ করা।
 ইউপির সমস্ত প্রক্রিয়াগুলি জনগণের জন্য আরো সহজ করে তোলা।

তথ্যসূত্র 

১৯৭৯-এ জন্ম
জীবিত ব্যক্তি
বাংলাদেশী রাজনীতিবিদ
২১শ শতাব্দীর বাংলাদেশী রাজনীতিবিদ
ঢাকা নার্সিং কলেজ

ঢাকা নার্সিং কলেজ বাংলাদেশের রাজধানী ঢাকা জেলার শাহবাগ থানার ঢাকা মেডিকেল কলেজ হাসপাতাল ক্যাম্পাসে অবস্থিত একটি সরকারি নার্সিং কলেজ। এটি ১৯৪৭ সালে প্রতিষ্ঠিত হয়। এর পূর্ব নাম ছিল নার্সিং ইনস্টিটিউট, ঢাকা এবং বর্তমান ২০০৮ থেকে এর নাম ঢাকা নার্সিং কলেজ (ডি এন সি)। যা বর্তমানে বাংলাদেশের শীর্ষস্থানীয় নার্সিং শিক্ষা বিষয়ক শিক্ষাপ্রতিষ্ঠান। এই প্রতিষ্ঠানে হতে স্নাতক পর্যায়ে চার বছর মেয়াদি বি এস সি ইন নার্সিং ও তিন বছর মেয়াদি ডিপ্লোমা ইন মিডওয়াইফারি পর্যায়ে চিকিৎসা বিজ্ঞানের ডিগ্রি প্রদান করা হয়।

ইতিহাস

পাঠক্রম (কোর্স) 
১. ব্যাচেলর অব সায়েন্স ইন নার্সিং। (চার বছরের কোর্স) 
 
২. ডিপ্লোমা ইন মিডওয়াইফারি। (তিন বছরের কোর্স)

হাসপাতাল ভবন 
১৯০৪ সালে নবগঠিত পূর্ববঙ্গ ও আসাম প্রদেশের সচিবালয় হিসেবে ভবনটি স্থাপিত হয়। নতুন প্রদেশের স্বল্পস্থায়ী মেয়াদে এটি সচিবালয় হিসেবেও ব্যবহৃত হয়। ১৯২১ সালে যখন ঢাকা বিশ্ববিদ্যালয় তার যাত্রা শুরু করে, ভবনটির কর্তৃত্ব পায় বিশ্ববিদ্যালয় কর্তৃপক্ষ। সেই সময় বিশাল এই ভবনের একপাশে ছিল বিশ্ববিদ্যালয়ের মেডিকেল সেন্টার, একাংশে ছিল ছাত্রদের ডরমেটরি এবং বাকি অংশ কলা অনুষদের প্রশাসনিক শাখা হিসেবে ব্যবহৃত হত। দ্বিতীয় বিশ্বযুদ্ধ শুরু হয়ে গেলে তখন পুরো ভবনটিতেই স্থাপিত হয় ‘আমেরিকান বেস হাসপাতাল’। তবে যুদ্ধ শেষে মার্কিনীরা চলে গেলেও ১০০ শয্যাবিশিষ্ট হাসপাতালটি থেকে যায়।

বৃহৎ এ হাসপাতালের ধারণক্ষমতা ২৫০০। তবে এটি প্রতিদিন প্রায় ৩৫০০ রোগিকে অন্তঃবিভাগে চিকিৎসা দিয়ে যাচ্ছে৷ এছাড়া হাসপাতালের বহির্বিভাগ ও বিশেষায়িত ক্লিনিক গুলোতে অনেক রোগী দৈনিকসেবা নিয়ে থাকে।

তথ্যসূত্র

আরো দেখুন 
 বাংলাদেশের নার্সিং শিক্ষাপ্রতিষ্ঠানের তালিকা

ঢাকা জেলার মহাবিদ্যালয়
ঢাকার শিক্ষাপ্রতিষ্ঠান
বাংলাদেশের সরকারি নার্সিং কলেজ
বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র
ক্রিকেট অ্যাসোসিয়েশন অব বেঙ্গল

ক্রিকেট অ্যাসোসিয়েশন অব বেঙ্গল বা বাংলা ক্রিকেট সংস্থা হল পশ্চিমবঙ্গ রাজ্যের ক্রিকেট নিয়ন্ত্রক সংস্থা। রাজ্যে ক্রিকেটের উন্নতির জন্য এই সংস্থা বহু প্রতিযোগিতা আয়োজন করে থাকে। ২০১৫ থেকে ২০১৯ পর্যন্ত কিংবদন্তি ক্রিকেটার সৌরভ গাঙ্গুলী এই সংস্থার প্রেসিডেন্ট ছিলেন। পরে বিসিসিআই-এর প্রেসিডেন্ট হবার পর থেকে অভিষেক ডালমিয়া প্রেসিডেন্ট হন।

প্রতিযোগিতাসমূহ
 সিএবি একদিনের ক্রিকেট লিগ
 সিএবি দুইদিনের ক্রিকেট লিগ
 সিএবি প্রথম ডিভিশন 
 সিএবি সুপার লিগ 
 সিএবি সিনিয়র নক-আউট 
 প্রবীর সেন ট্রফি
 এ. এন. ঘোষ মেমোরিয়াল ট্রফি
 জে. সি. মুখার্জী ট্রফি 
 সিএবি অনূর্ধ্ব ১৩
 সিএবি অনূর্ধ্ব ১৫
 সিএবি অনূর্ধ্ব ১৮

পশ্চিমবঙ্গ রাজ্য টি২০ ক্রিকেট ফেডারেশন
১৮টি জেলা ক্রিকেট অ্যাসোসিয়েশন এই সংস্থার অন্তর্ভুক্ত। এছাড়া ১৭৪টি ক্লাবও এর সাথে জড়িত।

 কলকাতা জেলা টুয়েন্টি২০ ক্রিকেট অ্যাসোসিয়েশন 
 বাঁকুড়া জেলা টুয়েন্টি২০ ক্রিকেট অ্যাসোসিয়েশন 
 বীরভূম জেলা টুয়েন্টি২০ ক্রিকেট অ্যাসোসিয়েশন 
 বর্ধমান জেলা টুয়েন্টি২০ ক্রিকেট অ্যাসোসিয়েশন 
 কোচবিহার জেলা টুয়েন্টি২০ ক্রিকেট অ্যাসোসিয়েশন 
 দার্জিলিং জেলা টুয়েন্টি২০ ক্রিকেট অ্যাসোসিয়েশন 
 হুগলি জেলা টুয়েন্টি২০ ক্রিকেট অ্যাসোসিয়েশন
 হাওড়া জেলা টুয়েন্টি২০ ক্রিকেট অ্যাসোসিয়েশন 
 জলপাইগুড়ি জেলা টুয়েন্টি২০ ক্রিকেট অ্যাসোসিয়েশন 
 মালদহ জেলা টুয়েন্টি২০ ক্রিকেট অ্যাসোসিয়েশন 
 মেদিনীপুর জেলা টুয়েন্টি২০ ক্রিকেট অ্যাসোসিয়েশন 
 মুর্শিদাবাদ জেলা টুয়েন্টি২০ ক্রিকেট অ্যাসোসিয়েশন 
 নদিয়া জেলা টুয়েন্টি২০ ক্রিকেট অ্যাসোসিয়েশন 
 পুরুলিয়া জেলা টুয়েন্টি২০ ক্রিকেট অ্যাসোসিয়েশন 
 উত্তর ২৪ পরগনা জেলা টুয়েন্টি২০ ক্রিকেট অ্যাসোসিয়েশন 
 দক্ষিণ ২৪ পরগনা জেলা টুয়েন্টি২০ ক্রিকেট অ্যাসোসিয়েশন 
 উত্তর দিনাজপুর জেলা টুয়েন্টি২০ ক্রিকেট অ্যাসোসিয়েশন 
 দক্ষিণ দিনাজপুর জেলা টুয়েন্টি২০ ক্রিকেট অ্যাসোসিয়েশন

আরও দেখুন
বাংলা ক্রিকেট দল
বিসিসিআই

তথ্যসূত্র

বহিঃসংযোগ
 দাপ্তরিক ওয়েবসাইট
 ইএসপিএনক্রিকইনফো
 সিএবিডিস্ট্রিক্ট.কম

ভারতের ক্রিকেট প্রশাসন
পশ্চিমবঙ্গে ক্রিকেট
১৯২৮-এ ভারতে প্রতিষ্ঠিত
১৯২৮-এ প্রতিষ্ঠিত ক্রীড়া সংগঠন
ক্রিকেট প্রশাসন
কলকাতা ভিত্তিক সংগঠন
ক্রিকেট অ্যাসোসিয়েশন অব বেঙ্গলের প্রেসিডেন্ট

ক্রিকেট অ্যাসোসিয়েশন অব বেঙ্গলের প্রেসিডেন্ট পদটি হল ক্রিকেট অ্যাসোসিয়েশন অব বেঙ্গল সংস্থার সর্বোচ্চ পদ। স্নেহাশীষ গঙ্গোপাধ্যায় বর্তমানে এই পদে স্থলাভিষিক্ত।

তালিকা

আরও দেখুন
বাংলা ক্রিকেট দল
বিসিসিআই প্রেসিডেন্টগণের তালিকা
আইসিসি সভাপতিদের তালিকা

তথ্যসূত্র

বহিঃসংযোগ
 প্রাক্তন সিএবি প্রেসিডেন্ট

বেঙ্গল ক্রিকেট অ্যাসোসিয়েশনের সভাপতি
ভারতীয় ক্রীড়া নির্বাহী ও প্রশাসক
ভারতীয় ক্রিকেট তালিকা
নিলীনা আব্রাহাম

নীলিনা আব্রাহাম (née দত্ত) (জন্ম ২৭শে জুলাই ১৯২৫) ভারতের কেরালা প্রদেশের একজন লেখক এবং অনুবাদক। তিনি পাবনায় জন্মগ্রহণ করেছিলেন।  বাংলা ভাষা ও সাহিত্য, রাষ্ট্রবিজ্ঞান এবং ইতিহাসে স্নাতকোত্তর ডিগ্রি অর্জনের পর, তিনি কেরালায় চলে যান। সেখানে তিনি এর্ণাকুলমের মহারাজা কলেজ বাংলা বিভাগের অধ্যাপক হিসেবে কর্মজীবন শুরু করেন। তিরুবনন্তপুরমের ইন্টারন্যাশনাল স্কুল অফ দ্রাবিড় ভাষাবিদ্যায় বাংলার অধ্যাপক হিসেবে ড. সুনীতিকুমার চট্টোপাধ্যায়ও শিক্ষকতা করতেন।

তথ্যসূত্র 

১৯২৫-এ জন্ম
জীবিত ব্যক্তি
মালয়ালম ভাষার লেখক
২০শ শতাব্দীর ভারতীয় অনুবাদক
মালয়ালম সাহিত্য অকাদেমি পুরস্কার প্রাপক
কোচির লেখক
২০শ শতাব্দীর ভারতীয় লেখিকা
কেরলের লেখিকা
ভারতীয় নারী অনুবাদক
অনুবাদের জন্য সাহিত্য অকাদেমি পুরস্কার প্রাপক
জন রিড (সাংবাদিক)

জন " জ্যাক" সিলাস রিড (২২ অক্টোবর, ১৮৮৭ - অক্টোবর ১৭, ১৯২০) একজন আমেরিকান সাংবাদিক, কবি এবং কমিউনিস্ট কর্মী ছিলেন। মেক্সিকান বিপ্লব (মেট্রোপলিটান ম্যাগাজিনের জন্য) এবং প্রথম বিশ্বযুদ্ধের ( দ্য ম্যাসেস ম্যাগাজিনের জন্য) সময় তিনি সর্বপ্রথম একজন যুদ্ধ সংবাদদাতা হিসাবে বিশিষ্টতা অর্জন করেছিলেন। তিনি সোভিয়েত সমাজতন্ত্র প্রতিষ্ঠার সময় রাশিয়ার পেট্রোগ্রাদে অক্টোবর বিপ্লবের কভারেজ করেছেন, এই মহান বিপ্লব অবলম্বনে তিনি ১৯১৯ রচনা করেন সালের টেন ডেইজ দ্যাট শক দ্য ওয়ার্ল্ড (বাংলা অনুবাদ ‘দুনিয়া কাঁপানো দশ দিন’) বইয়ে লিখেছেন, যা তাকে বিশ্বব্যাপী পরিচিতি এনে দেয়। 

রিড রাশিয়ার লেনিনের বলশেভিক পার্টির  সমর্থক ছিলেন। তিনি ১৯১৮ সালে রেড গার্ডে সংক্ষিপ্তভাবে অস্ত্রধারণ করেছিলেন গৃহযুদ্ধ চলাকালীন। তিনি মার্কিন যুক্তরাষ্ট্রেও সমাজতান্ত্রিক বিপ্লবের সমাধা করতে চেয়েছিলেন এবং ১৯১৯ সালে তিনি আমেরিকাতে ‘কমিউনিস্ট লেবার পার্টি’র প্রতিষ্ঠা করেন। তিনি ১৯২০ সালে মস্কোতে টাইফাস রোগে মারা যান।  তার মৃত্যুর সময় সোভিয়েত ইউনিয়ন তাকে রাষ্ট্রীয় মর্যাদায় সমাধি দেওয়া হয়েছিল। ক্রেমলিন ওয়াল নেক্রোপলিসে সমাহিত করা মাত্র তিনজন আমেরিকানদের তিনি ছিলেন অন্যতম।

তথ্যসূত্র

বহিঃসংযোগ

 
 
 
 
 The John Reed Internet Archive on Marxists.org
 The Last Days With John Reed by Louise Bryant

 
 
 1917 passport photo

১৮৮৭-এ জন্ম
১৯২০-এ মৃত্যু
২০শ শতাব্দীর মার্কিন লেখক
২০শ শতাব্দীর মার্কিন কবি
মার্কিন সাম্যবাদী
রাশিয়ায় মার্কিন প্রবাসী
মার্কিন পুরুষ সাংবাদিক
মার্কিন পুরুষ কবি
মার্কিন মার্ক্সবাদী
মার্কিন রাজনৈতিক লেখক
মার্কিন বিপ্লবী
মার্কিন সমাজতন্ত্রী
টাইফাসে মৃত্যু
হার্ভার্ড বিশ্ববিদ্যালয়ের প্রাক্তন শিক্ষার্থী
বিশ্বের শিল্পকৌশল কর্মীদের সদস্য
নিউ ইয়র্ক সিটির সাংবাদিক
পোর্টল্যান্ড, ওরেগনের সাংবাদিক
মার্ক্সবাদী সাংবাদিক
মার্ক্সবাদী লেখক
রুশ গৃহযুদ্ধের ব্যক্তি
ওরেগনের কবি
সোভিয়েত প্রচারক
সোভিয়েত রাশিয়া সম্পর্কে পাশ্চাত্য লেখক
২০শ শতাব্দীর মার্কিন পুরুষ লেখক
জেন গ্রিন

জেন গ্রিন (জন্ম ১৯৫৫) শিশু এবং প্রাপ্তবয়স্কদের জন্য অ-কল্পকাহিনী বইয়ের একজন ব্রিটিশ লেখক। তিনি ৩০০ টিরও বেশি শিরোনামে লিখেছেন।

জীবন 
জেন গ্রিন একটি ইহুদি পরিবারে জন্মগ্রহণ করেন এবং সাসেক্স বিশ্ববিদ্যালয় থেকে ইংরেজি সাহিত্যে ডক্টরেট অর্জন করেন।  ১৯৮১ থেকে ১৯৯৬ সাল পর্যন্ত প্রকাশনায় কাজ করার পর, তিনি একজন পূর্ণ-সময়ের লেখক হয়ে ওঠেন।  ২০১২-১৩ সালে তিনি সাসেক্স বিশ্ববিদ্যালয়ের রয়্যাল লিটারারি ফান্ডের ফেলো ছিলেন। তিনি সাসেক্স ডাউনস এর পাশে বসবাস করেন।

তথ্যসূত্র

বহিঃসংযোগ 

 NibWeb এ ডঃ জেন গ্রীন
১৯৫৫-এ জন্ম
জীবিত ব্যক্তি
শিশুদের অ-কল্পকাহিনী লেখক
ব্রিটিশ শিশুসাহিত্যিক
ঢাকার রাস্তার তালিকা

এটি ঢাকা এবং আশেপাশের বিখ্যাত রাস্তা, এভিনিউ ও পথের তালিকা।

 বিমানবন্দর সড়ক
 বি কে দাস সড়ক
 বেগম রোকেয়া সরণি
 বেইলি রোড
 বঙ্গবন্ধু এভিনিউ
 ইন্দিরা সড়ক
 জসিমউদ্দিন এভিনিউ
 মাদানি এভিনিউ
 মিরপুর সড়ক
 নবাবপুর সড়ক
 নিউ এলিফ্যান্ট রোড
 পান্থপথ
 পূর্বাচল এক্সপ্রেসওয়ে
 হৃষিকেশ দাস রোড
 সাত মসজিদ রোড
 সোনারগাঁও জনপথ
 কাজী নজরুল ইসলাম অ্যাভিনিউ
 শহীদ সলিমউল্লাহ রোড
 লাভ রোড, তেজগাঁও
 লাভ রোড, মিরপুর
 শিল্পী কামরুল হাসান সড়ক
 ইসিবি চত্বর–জসীমউদ্দীন মোড় সড়ক

তথ্যসূত্র 

 
ঢাকা সম্পর্কিত তালিকা
শহর অনুযায়ী রাস্তার তালিকা
জি এস আমুর

গুরুরাজা শ্যামাচার্য আমুর (৮ই মে ১৯২৫ - ২৮শে সেপ্টেম্বর ২০২০) ছিলেন একজন ভারতীয় সাহিত্যের অধ্যাপক, লেখক এবং সমালোচক। তিনি কন্নড় এবং ইংরেজি উভয় ভাষাতেই সাহিত্যকর্ম সৃষ্টি করেছেন। তিনি ভারত সরকারের কেন্দ্রীয় সাহিত্য আকাদেমি পুরস্কার সহ অনেক মর্যাদাপূর্ণ পুরস্কারের পেয়েছেন।

তথ্যসূত্র

১৯২৫-এ জন্ম
২০২০-এ মৃত্যু
কর্ণাটকের লেখক
কন্নড় ভাষার লেখক
কন্নড় সাহিত্য অকাদেমি পুরস্কার প্রাপক
কর্ণাটক বিশ্ববিদ্যালয়ের প্রাক্তন শিক্ষার্থী
২০শ শতাব্দীর ভারতীয় প্রাবন্ধিক
ভারতীয় পুরুষ প্রাবন্ধিক
ভারতীয় সাহিত্য সমালোচক
ভারতের ইংরেজি ভাষার লেখক
২০শ শতাব্দীর ভারতীয় কবি
২০শ শতাব্দীর ভারতীয় নাট্যকার
২০শ শতাব্দীর ভারতীয় লেখক
ফ্রি ইনকোয়ারি

ফ্রি ইনকোয়ারি একটি অসাম্প্রদায়িক মানবতাবাদী মতামত এবং ভাষ্যের একটি দ্বিমাসিক জার্নাল যা আমেরিকা থেকে সেন্টার ফর ইনকোয়ারি দ্বারা পরিচালিত ও সেক্যুলার হিউম্যানিজম কাউন্সিল দ্বারা প্রকাশিত হয়।

সম্পাদনা পরিষদ 

 প্রধান সম্পাদক: পল কার্টজ (মে 2010 পর্যন্ত)
 সম্পাদক: টমাস ফ্লিন (মৃত)
 ব্যবস্থাপনা সম্পাদক: নিকোল স্কট
 সহকারী সম্পাদক: জুলিয়া ল্যাভার্নওয়ে
 সিনিয়র সম্পাদক: বিল কুক, রিচার্ড ডকিন্স, এড ডোয়ার (মৃত), জেমস হাট, জিম হেরিক, রোনাল্ড এ লিন্ডসে, তসলিমা নাসরিন

তথ্যসূত্র 

নাস্তিক প্রকাশনা
ইংরেজি ভাষার ম্যাগাজিন
বিজ্ঞান ও প্রযুক্তি ম্যাগাজিন
ম্যাগাজিন প্রকাশনা
মার্কিন যুক্তরাষ্ট্রের ম্যাগাজিন
মার্কিন যুক্তরাষ্ট্রের দ্বিমাসিক ম্যাগাজিন
মার্কিন যুক্তরাষ্ট্রের রাজনৈতিক ম্যাগাজিন
১৯৮০-এ প্রতিষ্ঠিত ম্যাগাজিন
নিউ ইয়র্ক (অঙ্গরাজ্য) এর ম্যাগাজিন
ডোক্কা সীতাম্মা

ডোক্কা সীতাম্মা (শুধু সীতাম্মাও বলা হয়; ১৮৪১ – ১৯০৯) হলেন একজন ভারতীয় মহিলা যিনি দরিদ্র মানুষ এবং পথিকদের জন্য খাবার পরিবেশন করে তাঁর জীবনের বেশিরভাগ সময় ব্যয় করে স্বীকৃতি অর্জন করেছিলেন, এবং নিজের নাম অন্নদানম এর সমার্থক করে তুলেছিলেন। যে দিনগুলিতে কোনও গণমাধ্যম ছিল না, এমনকি খবরের কাগজ পড়ার সংস্কৃতিও বিকশিত হয়নি, দাতব্য ও আতিথেয়তায় তাঁর নাম কেবল ভারতের রাজ্য নয়, মহাদেশের সীমানা অতিক্রম করেছিল। ১৯০৩ সালের ১লা জানুয়ারি তারিখে তৎকালীন শাসক রাজা এডওয়ার্ড সপ্তম লন্ডনের রয়্যাল প্যালেসের মূল হলে তাঁর ছবির উদ্বোধন করেছিলেন।

সীতাম্মা ১৮৪১ সালের অক্টোবরে অন্ধ্রপ্রদেশ রাজ্যের রাজমুন্দ্রি জেলার তৎকালীন মন্ডপেটা গ্রামে (বর্তমানে ভারতের অন্ধ্রপ্রদেশ রাজ্যের পূর্ব গোদাবরী জেলা) জন্মগ্রহণ করেন। তাঁর পিতার নাম ছিল পণ্ডিত ভবানী শঙ্কর। সীতাম্মা শৈশবকালেই তাঁর মাকে হারিয়েছিলেন।

প্রারম্ভিক জীবন
সীতাম্মা পূর্ব গোদাবরী জেলার মন্ডাপেটাতে একটি সচ্ছল সনাতনী ব্রাহ্মণ পরিবারে জন্মগ্রহণ করেছিলেন। তাঁর পিতা, পণ্ডিত ভবানী শঙ্কর, দরিদ্রদের খাওয়ানোর জন্য "বুভান্না শাস্ত্রী" উপাধি অর্জন করেছিলেন। সীতাম্মা এই মহৎ বৈশিষ্ট্য উত্তরাধিকার সূত্রে পেয়েছিলেন এবং শেষ নিঃশ্বাস পর্যন্ত তাঁর বাবার দেখানো পথে অটলভাবে হেঁটেছিলেন। তাঁর বিবাহ হয়েছিল ধনী কৃষক ডোক্কা ভেঙ্কটা জোগান্নার সাথে। তিনি তাঁর স্ত্রীকে এই কাজে অদম্য সমর্থন জুগিয়েছিলেন। এই কারণে তিনি বিবাহের পরেও এই দাতব্য কর্ম চালিয়ে যেতে পেরেছিলেন।
তিনি ৪০ বছরেরও বেশি সময় ধরে এই কাজ করেছিলেন, যার অনেকটাই তাঁর স্বামীর মৃত্যুর পরে।

স্বীকৃতি
ব্রিটিশ সরকার তাঁর দাতব্য কর্মকে স্বীকৃতি দিয়েছিল এবং রাজা এডওয়ার্ড সপ্তম, নিজের বার্ষিকী উদযাপনে, তাঁকে ভারতের অন্যান্য অতিথিদের সাথে আমন্ত্রণ জানিয়েছিলেন। তিনি মাদ্রাজের মুখ্য সচিবকে নির্দেশ দিয়েছিলেন তাঁকে সসম্মানে দিল্লিতে নিয়ে আসতে, কিন্তু সীতাম্মা বিনয়ের সাথে আমন্ত্রণ প্রত্যাখ্যান করেছিলেন। তিনি বলেছিলেন যে তিনি প্রচারের জন্য তাঁর পরিষেবা প্রদান করছেন না। মাদ্রাজের মুখ্য সচিব রাজা এডওয়ার্ডকে তাঁর একটি ছবি দিয়েছিলেন। তিনি সেটি বড় করে, উদযাপনের সময়, একটি চেয়ারে বসিয়ে রেখেছিলেন।

সম্মান
সীতাম্মাকে একজন হিন্দু সাধক হিসাবে সম্মানিত করা হয়েছিল এবং দেবী অন্নপূর্ণার পুনর্জন্ম "অপরা অন্নপূর্ণা" নামে অভিহিত করা হয়েছিল। স্বাধীনতার আগে, গোদাবরী নদীর উপর বদ্বীপ গান্নাভারম এবং লঙ্কালা গান্নাভারমের মধ্যে একটি জলাশয় তৈরি করা হয়েছিল। ২০০০ সালে অন্ধ্র প্রদেশ রাজ্য সরকার পুরানোটির পাশে একটি নতুন জলাশয় নির্মাণ করে। অন্ধ্রপ্রদেশের তৎকালীন মুখ্যমন্ত্রী এন. চন্দ্রবাবু নাইডু এর নামকরণ করেছিলেন ডোক্কা সীতাম্মা জলাশয় এবং তাঁর একটি ব্রোঞ্জ মূর্তিও স্থাপন করা হয়েছিল।

তথ্যসূত্র

১৮৪১-এ জন্ম
১৯০৯-এ মৃত্যু
পূর্ব গোদাবরী জেলার ব্যক্তি
১৯শ শতাব্দীর ভারতীয় নারী
১৯শ শতাব্দীর ভারতীয় ব্যক্তি
অন্ধ্রপ্রদেশের সমাজকর্মী
সমাজকর্মী
অন্ধ্রপ্রদেশের নারী
অন্ধ্রপ্রদেশের ব্যক্তি
দুভ্ভুরি সুব্বাম্মা

দুভ্ভুরি সুব্বাম্মা (১৫ই নভেম্বর ১৮৮১ - ৩১শে মে ১৯৬৪) একজন ভারতীয় স্বাধীনতা কর্মী যিনি ভারতের স্বাধীনতা আন্দোলনে গুরুত্বপূর্ণ ভূমিকা পালন করেছিলেন। তিনি মহিলা কংগ্রেস কমিটির অন্যতম প্রতিষ্ঠাতা ছিলেন।
দুভভুরি সুব্বাম্মা ছিলেন অন্ধ্র প্রদেশের প্রথম মহিলা স্বাধীনতা সংগ্রামী। তিনি নারীর ক্ষমতায়ন ও অস্পৃশ্যতা দূরীকরণে কাজ করেছিলেন। আইন অমান্য আন্দোলন এবং লবণ সত্যাগ্রহে অংশগ্রহণের জন্য তাঁকে রাজামুন্দ্রি এবং রায় ভেলোর কারাগারে বন্দী করে রাখা হয়েছিল।

জীবনী
১৮৮০ সালে, অন্ধ্রপ্রদেশ রাজ্যের পূর্ব গোদাবরী জেলার দক্ষরামে, বৈদিক সম্প্রদায়ের একটি নিম্ন মধ্যবিত্ত পরিবারে সুব্বাম্মা জন্মগ্রহণ করেছিলেন। তিনি কোন প্রাতিষ্ঠানিক শিক্ষা পাননি। মাত্র দশ বছর বয়সে, দরিদ্র দুভ্ভুরি ভেঙ্কাইয়ার সঙ্গে তাঁর বাল্যবিবাহ হয়েছিল। কিন্তু অল্প বয়সেই তাঁকে নিঃসন্তান ও নিঃস্ব রেখে তাঁর স্বামী মারা যান। একজন বিশিষ্ট কবি এবং এই অঞ্চলের পণ্ডিত, তিরুপতি ভেঙ্কট শাস্ত্রী সুব্বাম্মার আত্মীয় ছিলেন এবং সুব্বাম্মা তাঁর কাছে সাহায্য চেয়েছিলেন। ভেঙ্কট শাস্ত্রীর অনুপ্রেরণায়, তিনি ধ্রুপদী সাহিত্য পড়া শুরু করেছিলেন। তিনি রামায়ণ, মহাভারত, ভাগবতকে দৃঢ়ভাবে উপলব্ধি করেছিলেন।

স্বাধীনতা সংগ্রামে ভূমিকা
স্বামীর মৃত্যুর পর, সুব্বাম্মা সক্রিয়ভাবে স্বাধীনতা সংগ্রামে অংশগ্রহণ করেন এবং ব্রিটিশ রাজের বিরুদ্ধে ভারত ছাড়ো আন্দোলনে যোগ দেন। তিনি আইন অমান্য আন্দোলনে অংশ নিয়েছিলেন এবং ভারতে ব্রিটিশ প্রশাসন থেকে সম্পূর্ণ মুক্তির পক্ষে জোরালোভাবে সমর্থন করেছিলেন।

১৯২২ সালে, তিনি মহিলা কংগ্রেস কমিটি গঠন করেন। ১৯২৩ সালে তিনি অন্ধ্রপ্রদেশের কাকিনাড়ায় একটি সভার আয়োজন করেছিলেন, যেখানে কয়েকশ মহিলা স্বেচ্ছাসেবক কাকিনাড়া কংগ্রেস মহাসভায় যোগ দিয়েছিলেন। সুব্বাম্মা অনেকগুলি অন্ধ্র মহিলা সভা সংগঠিত করেছিলেন যেগুলি জাতীয় স্বাধীনতা আন্দোলনে মহিলাদের প্রশিক্ষণ দিয়েছিল ও শিক্ষিত করেছিল। তিনি ভারতের স্বাধীনতা আন্দোলনে মহিলাদের সমর্থন জোগাতে গুরুত্বপূর্ণ ভূমিকা পালন করেছিলেন। তিনি নারীর ক্ষমতায়নের প্রচারে অন্ধ্র প্রদেশে ব্যাপকভাবে ভ্রমণ করেছিলেন।

নাদিমপল্লির মতো অন্যান্য সক্রিয় কর্মীদের সাথে একত্রে, সুব্বাম্মা গোটেটি মাণিক্যম্বা, অন্ধ্র মহাসভা, এবং টি. ভারক্ষমাম্মা সংগঠনগুলি প্রতিষ্ঠা করতে সহায়তা করেছিলেন। আইন অমান্য আন্দোলনের পক্ষে কর্মকাণ্ডের কারণে সুব্বাম্মাকে গ্রেপ্তার করা হয়েছিল এবং রাজামুন্দ্রির কারাগারে এক বছরের জন্য বন্দী করা হয়েছিল। লবণ সত্যাগ্রহ আন্দোলনে অংশ নেওয়ার জন্য তিনি রায় ভেলোর কারাগারে এক বছর কাটিয়েছিলেন। তিনি জোরালোভাবে অস্পৃশ্যতার বিরুদ্ধে কথা বলেছিলেন এবং ভারত থেকে অস্পৃশ্যতা বিলোপের জন্য কাজ করেছিলেন।

স্মরণ
রাজমুন্দ্রির ফ্রিডম পার্কে তাঁকে স্মরণে করে একটি আবক্ষ মূর্তি স্থাপন করা হয়েছে।

তথ্যসূত্র

১৮৮১-এ জন্ম
১৯৬৪-এ মৃত্যু
পূর্ব গোদাবরী জেলার ব্যক্তি
১৯শ শতাব্দীর ভারতীয় নারী
১৯শ শতাব্দীর ভারতীয় ব্যক্তি
২০শ শতাব্দীর ভারতীয় নারী রাজনীতিবিদ
২০শ শতাব্দীর ভারতীয় রাজনীতিবিদ
অন্ধ্রপ্রদেশের ভারতীয় জাতীয় কংগ্রেসের রাজনীতিবিদ
ভারতীয় নারী স্বাধীনতা কর্মী
১৮৮০-এর দশকে জন্ম
ইথান্যাল

ইথান্যাল (সাধারণ নাম অ্যাসিটালডিহাইড ) হল একটি জৈব রাসায়নিক যৌগ যার সূত্র CH 3 CHO।এটি সবচেয়ে গুরুত্বপূর্ণ অ্যালডিহাইডগুলির মধ্যে একটি, প্রকৃতিতে ব্যাপকভাবে ঘটছে এবং শিল্পে বৃহৎ পরিসরে উৎপাদিত হচ্ছে। ইথান্যাল প্রাকৃতিকভাবে কফি, রুটি এবং পাকা ফলের মধ্যে পাওয়া যায়, এবং উদ্ভিদ দ্বারা উত্পাদিত হয়।এটি লিভার এনজাইম অ্যালকোহল ডিহাইড্রোজেনেস দ্বারা ইথানলের আংশিক জারণ দ্বারাও উত্পাদিত হয় এবং অ্যালকোহল সেবনের পরে হ্যাংওভারের একটি অবদানকারী কারণ।এক্সপোজারের পথগুলির মধ্যে রয়েছে বায়ু, জল, ভূমি বা ভূগর্ভস্থ জল, সেইসাথে পানীয় এবং ধোঁয়া।  ডিসালফিরামের ব্যবহার অ্যাসিটালডিহাইড ডিহাইড্রোজেনেসকে বাধা দেয়, অ্যাসিটালডিহাইডের বিপাকের জন্য দায়ী এনজাইম, যার ফলে এটি শরীরে তৈরি হয়।

ইন্টারন্যাশনাল এজেন্সি ফর রিসার্চ অন ক্যান্সার (IARC) অ্যাসিটালডিহাইডকে গ্রুপ 1 কার্সিনোজেন হিসেবে তালিকাভুক্ত করেছে।  অ্যাসিটালডিহাইড হল "সবচেয়ে ঘন ঘন পাওয়া বাতাসের টক্সিনগুলির মধ্যে একটি যার ক্যান্সারের ঝুঁকি এক মিলিয়নের মধ্যে একজনের বেশি"।

তথ্যসূত্র 

অ্যালডিহাইড
স্বাদগ্রহণ
বিপজ্জনক বায়ু দূষণকারী
হেপাটোটক্সিন
২টি কার্বন পরমাণু সহ জৈব যৌগ
স্বাদগন্ধকারক
রাধাবাই সুব্বারায়ণ

কৈলাশ রাধাবাই সুব্বারায়ণ, বিবাহপূর্ব নাম কুদমুল (২২শে এপ্রিল ১৮৯১ - ১৯৬০) একজন ভারতীয় রাজনীতিবিদ, নারী অধিকার কর্মী এবং সমাজ সংস্কারক ছিলেন। তিনি ছিলেন ভারতীয় রাজনীতিবিদ পি. সুব্বারায়ণের স্ত্রী এবং মোহন কুমারমঙ্গলম, পরমশিব প্রভাকর কুমারমঙ্গল ও পার্বতী কৃষ্ণনের মা। তিনি সর্বভারতীয় মহিলা সম্মেলনের সদস্য হিসাবেও কাজ করেছিলেন। তিনি রাজ্যের কাউন্সিলের প্রথম মহিলা সদস্য ছিলেন।

প্রারম্ভিক জীবন ও শিক্ষা 
রাধাবাই সুব্বারায়ণের জন্ম ম্যাঙ্গালোরে। তাঁর বাবার নাম রাও সাহেব কুদমুল রঙ্গা রাও। তিনি চিত্রপুর সারস্বত ব্রাহ্মণ সম্প্রদায়ের অন্তর্ভুক্ত ছিলেন। তিনি ম্যাঙ্গালোরে বিদ্যালয়ে পড়াশোনা করেছিলেন এবং প্রেসিডেন্সী কলেজ, চেন্নাই থেকে স্নাতক ডিগ্রি লাভ করেন। অল্প বয়সে বিধবা হবার পর, ১৯১২ সালে, রাধাবাই কুমারমঙ্গলমের জমিদার পি. সুব্বারায়ণকে নিজ বর্ণের বাইরে গিয়ে পুনর্বিবাহ করেন, তিনি পরে মাদ্রাজের মুখ্যমন্ত্রী হয়েছিলেন (১৯২৬ - ১৯৩০)। এই দম্পতির তিন ছেলে ও এক মেয়ে ছিল। এর পরে তিনি অক্সফোর্ডের সোমারভিল কলেজ থেকে স্নাতকোত্তর করেন।

কর্মজীবন 
রাধাবাই ছিলেন মাদ্রাজ বিশ্ববিদ্যালয়ের সেনেটের একজন নির্বাচিত সদস্য। তিনি সর্বভারতীয় মহিলা সম্মেলনের সদস্য হিসাবেও কাজ করেছিলেন। ১৯৩০ সালের গোলটেবিল বৈঠকে), তিনি এবং জাহানারা শাহনেওয়াজ, সম্মেলনে মনোনীত নারী সংগঠনের একমাত্র দুই সক্রিয় সদস্য ছিলেন; তাঁরা আইনসভায় মহিলাদের জন্য ৫ শতাংশ সংরক্ষণের পক্ষে সওয়াল দিয়েছিলেন। কিন্তু শেষ পর্যন্ত তাঁরা ব্যর্থ হন। তিনি দ্বিতীয় গোলটেবিল সম্মেলনেও অংশ নিয়েছিলেন। সেখানেও তিনি মহিলাদের জন্য পাঁচ শতাংশ সংরক্ষণ দাবি করেন। সংরক্ষণের বিষয়ে জনমত যাচাই করার জন্য লোথিয়ান কমিটি নিযুক্ত করা হয়েছিল। রাধাবাই সেই কমিটির একটি অংশ ছিলেন।

১৯৩৭ সালে, রাধাবাই ভারতীয় জাতীয় কংগ্রেসের প্রার্থী হিসেবে একটি সাধারণ আসনে প্রতিদ্বন্দ্বিতা করতে চেয়েছিলেন। কিন্তু মাদ্রাজ প্রাদেশিক অভ্যর্থনা কমিটির চেয়ারম্যান তাঁকে সমর্থন করতে অস্বীকার করেন। যখন সুব্বারায়ণ চক্রবর্তী রাজাগোপালাচারীকে এই বিষয়ে প্রশ্ন করেছিলেন, তিনি উত্তর দেন:

যাইহোক, রাধাবাই ১৯৩৮ সালে একটি সাধারণ নির্বাচনী এলাকা থেকে বিনা প্রতিদ্বন্দ্বিতায় রাজ্যসভায় নির্বাচিত হন। এইভাবে তিনি রাজ্যের কাউন্সিলের প্রথম মহিলা সদস্য হন।

টীকা 

প্রেসিডেন্ট কলেজ, চেন্নাইয়ের প্রাক্তন শিক্ষার্থী
১৮৯১-এ জন্ম
১৯৬০-এ মৃত্যু
মাঙ্গলুরুর ব্যক্তি
ভারতীয় নারী অধিকারকর্মী
ভারতীয় নারী সক্রিয়কর্মী
১৯শ শতাব্দীর ভারতীয় নারী
১৯শ শতাব্দীর ভারতীয় ব্যক্তি
২০শ শতাব্দীর ভারতীয় নারী রাজনীতিবিদ
২০শ শতাব্দীর ভারতীয় রাজনীতিবিদ
কর্ণাটকের রাজনীতিতে নারী
অণুবীজ

জীববিজ্ঞানে, অণুবীজ বা স্পোর বা রেনু বা বীজগুটি বা বীজাণু হল একটি যৌন বা অযৌন প্রজননের একক যা বিচ্ছুরণ এবং বেঁচে থাকার জন্য প্রায়ই দীর্ঘ সময়ের জন্য প্রতিকূল পরিস্থিতিতে অভিযোজিত হতে পারে। স্পোরগুলি অনেক উদ্ভিদ, শৈবাল, ছত্রাক এবং প্রোটোজোয়ার জীবনচক্রের অংশ।

ব্যাকটেরিয়া অণুবীজগুলি যৌন চক্রের অংশ নয়। তবে প্রতিকূল পরিস্থিতিতে বেঁচে থাকার জন্য ব্যবহৃত প্রতিরোধী কাঠামো। মাইক্সোজোয়ান অণুবীজগুলি পরজীবী সংক্রমণের জন্য তাদের নিমন্ত্রকদের মধ্যে অ্যামিবয়েড সংক্রামক জীবাণু ("অ্যামিবুলা") ছেড়ে দেয়। যা অ্যামিবুলা থেকে বিকশিত হয়ে প্লাজমোডিয়ামের মধ্যে দুটি নিউক্লিয়াসের জোড়ার মধ্যে পুনরুৎপাদন করে।

উদ্ভিদে স্পোরগুলি সাধারণত হ্যাপ্লয়েড এবং এককোষী জীব হয় এবং একটি ডিপ্লয়েড স্পোরোফাইটের স্পোরঞ্জিয়ামে মিয়োসিস দ্বারা উত্পাদিত হয়। অনুকূল পরিস্থিতিতে অণুবীজটি মাইটোসিস বিভাজন ব্যবহার করে একটি নতুন জীবে বিকশিত হতে পারে। একটি বহুকোষী গ্যামেটোফাইট তৈরি করে যা শেষ পর্যন্ত গ্যামেট তৈরি করে। দুটি গ্যামেট মিলে একটি জাইগোট তৈরি করে যা একটি নতুন স্পোরোফাইটে বিকশিত হয়। এই চক্রটি প্রজন্মের বিকল্প হিসাবে পরিচিত।

বীজ উদ্ভিদের অণুবীজ অভ্যন্তরীণভাবে উৎপাদিত হয় এবং মেগাস্পোর (ডিম্বাণুগুলির মধ্যে গঠিত) এবং মাইক্রোস্পোরগুলি আরও জটিল কাঠামো গঠনের সাথে জড়িত যা বিচ্ছুরণ একক বীজ এবং পরাগ শস্য গঠন করে।

তথ্যসূত্র 

উদ্ভিদের প্রজনন
প্রজনন
বীজ কোষ
ছত্রাকের রূপবিদ্যা ও শারীরস্থান